Превземане на Гибралтар
Превземането на Гибралтар е сред ключовите събития от Войната за испанското наследство. То се случва между 1 и 4 август 1704 г. от англо-холандска ескадра под командването на адмирал Джордж Рук. От този момент, въпреки многобройните опити на Испания да си върне тази стратегическа позиция, Гибралтар служи като врата на британското присъствие в Средиземно море.